Imtella' Marzu 24, 2021 Fi Myanmar, tifla ta' seba' snin inqatlet wara li pulizija spara fuqha waqt li kienet sejra tiġri lejn missierha. Din it-tifla hija l-iżgħar vittma minn meta bdew il-protesti kontra l-kolp ta' stat. Il-familja tat-tifla qalet li t-tifla nqatlet waqt rejd li kien qed isir fi djarhom f'Mandalay. Kulma jmur il-militar fi Myanmar qed iżid il-forza tiegħu waqt li qed ikomplu jintessifikaw il-protesti. Skont grupp tad-drittijiet tat-tfal inqatlu mal-20 tifel u tifla. B'kollox, skont il-militar inqatlu 164 persuna waqt il-protesti.